als_Latn bos_Latn ron_Latn
Gaboheni nese mendoni se Shqiperia, nje skuader me emer te vogel ne arenen nderkombetare, do te shkoje ne Portugali per te stacionuar “nje autobus” para portes se Etrit Berishes. Jo. Te pakten, sipas asaj qe deklaron trajneri i Kombetares shqiptare, Gianni de Biasi ne daljen e pare per mediat ne prag te kualifikimeve per Evropianin e 2016-s, kuqezinjte do zbresin ne fushe, duke pretenduar pike te plota, raporton Panorama Sport. Per kete gje, italiani sjell shembullin e transfertes se shkuar me Norvegjine, ku skuadra jone fitoi 1-0, ne nje perballje ku favorite absolute ishin nordiket. Pertej ketij takimi, i cili do luhet me 7 shtator, ne konferencen e djeshme per shtyp, De Biazi beri edhe nje rezyme te gjendjes se futbollisteve qe ka grumbulluar per kete ndeshje te pare, duke theksuar edhe nje here se Shqiperia, pertej faktit se eshte pjese e “grupit te ferrit”, do tentoje qe kualifikohet per ne “France 2016″. Ne fund, tekniku sqaroi edhe telefonatat e bera me babane e talentit te Shalkes, Dionis Avdijaj, lojtar ky qe pritet te grumbullohet me kuqezinjte, edhe pse sapo ka mbushur 18 vjec.
Nisin zyrtarisht kualifikimet per ne Europian. Nje mendim ne lidhje me Shqiperine qe do kemi ne keto ndeshje…
Pike se pari, konfirmoj se ne keto kualifikime do te punojme me nje grup me te vogel lojtaresh. Do jene rreth 26- 27 lojtare, nga te cilet me pas ne varesi te gjendjes se tyre fizike dhe sportive dhe ne varesi edhe te kundershtarit, do te zgjedh 11-shen titullare.
Pra, stop eksperimenteve?
Jo, nuk eshte e nevojshme. Edicionin e kaluar me duhej ta beja nje gje te tille per te rinovuar skuadren dhe per te pasur nje ide me te plote te kontingjentit qe kisha ne dispozicion, tani e di fort mire se me cilet lojtare do te punoj per keto kualifikime, ndaj them se grupi qe do grumbullohet do jete me i ngushte. Kjo nuk do te thote se nuk do kete afrime te reja, por jo si me perpara.
Cila eshte gjendja e skuadres, nese keni informacion ne lidhje me formen fizike te lojtareve…
Sigurisht qe kam informacion dhe mund t’ju them se kjo eshte nje periudhe e veshtire disi per kombetaren, pasi nje pjese e mire e lojtareve nuk kane nisur ende kampionatin. Kategoria Superiore nisi vetem para nje jave, ne Itali nuk eshte luajtur as java e pare, ashtu sikunder edhe ne disa vende te tjera, ndaj nuk mund te thuash se lojtaret jane ne formen e tyre me te mire. Ketu ben perjashtim kampionati norvegjez (Herolind Shala) dhe ai zviceran, ku lojtare si Abrashi per shembull ka luajtur qe tani shume minuta si ne kampionat edhe ne Kupat e Europes. Ose edhe nje si Ansi Agolli, nje nga lojtaret tane me te konfirmuar qe ka luajtur rregullisht dhe pres qe te jete ne forme te mire. Gjithsesi vleresimet per gjithsecilin do t’i bej pasi te nisim me stervitjet. Sic e dini, do jemi per rreth 1 jave ne Spanje, aty ku do kemi te gjitha kushtet per te pergatitur ne menyren me te mire te mundshme ndeshjen me Portugaline.
Nisur nga kundershtari, a do mjaftohej De Biasi me nje barazim ne Portugali?
Jo. Nese nisesh me kete ide, atehere humbjen e ke te sigurt. Sigurisht qe ne varesi te lojes, pra sesi do shkojne 90 minutat, do te kemi mundesi edhe te themi nese do jemi te kenaqur apo jo. Kuptohet qe ne rast se ben nje loje shume te mire dhe me raste dhe ne fund barazon, atehere assesi nuk mund te jesh i kenaqur. Dhe e anasjellta: luan gjithe kohes ne mbrojtje me nje kundershtar qe te ben presion dhe ne fund merr pike, sigurisht qe kete tip barazimi do duhet qe ta konsiderojme si shume te rendesishem.
Kjo do te thote qe do futemi ne fushe per te fituar?
Ne do futemi ne fushe per te bere lojen tone dhe per te marre rezultat. Ndodh qe te gjuash dy here ne porte dhe te shenosh nje gol, sikunder qelloi me Norvegjine, dhe te marresh pike te plota. Varet se cfare tip ndeshjeje do te implementojme ndaj Portugalise, skuader kjo e 11-ta ne renditjen e FIFA-s. Pra, nder me te mirat. Gjithsesi, une nuk jam tip qe terhiqem, apo kenaqem me pak, ndaj do kerkoj me te gjitha menyrat qe ta nisim mbare.
E keni menduar nje strategji per kete ndeshje?
Sigurisht qe e kam menduar, por gjithcka do varet edhe nga kundershtari. Ju do thoni qe ata nuk kane Ronaldon, por sipas meje Portugalia gjithsesi mbetet nje nga skuadrat me te mira jo thjesht te grupit tone, ndaj me se pari them se duhet te bejme nje loje te kujdesshme qe te mos pesojme gola dhe me pas te shfrytezojme ne maksimum hapesirat qe ata do te na lejojne.
Kur rinovuat, presidenti Duka u kerkoi kualifikimin per ne “France 2016″, packa se se fundmi ne nje interviste ka pohuar se ecuria juaj ne drejtim te skuadres kombetare nuk varet vetem nga kualifikimi apo jo. Jeni me i qete pas kesaj deklarate te Dukes?
Une gjykoj se presidenti Duka eshte nje person inteligjent qe e njeh mire futbollin dhe per me teper njeh mire Kombetaren dhe mundesite tona. Sigurisht qe une si person jam nga ata qe nuk di te terhiqem prapa, ndaj po ju rithem se kjo skuader do beje te pamunduren per te arritur objektivin primar: kualifikimin per ne “France 2016″. Pastaj, kuptohet qe rruga eshte e gjate dhe shume e veshtire. Une nuk jam nga ata qe fshihem pas gishtit kur shikoj kundershtaret. Jo, e di fort mire se jemi ne nje grup shume te forte, me skuadra, te cilat do pretendojne per t’u kualifikuar dhe qe na shikojne si ekipin me te dobet, por kjo nuk duhet te na stepe.
A nuk besoni se eshte nje nga ato grupe ku mund te fitosh me te gjitha dhe mund te lesh pike me te gjitha skuadrat?
E vertete, por me thoni juve se kush e fiton grupin tone kete here? Edicionin e shkuar ishim thuajse te gjithe te bindur se Zvicra ishte skuadra me e mire dhe ashtu ndodhi. Ndersa kete here une personalisht shikoj Serbine ne vend te pare, packa se te tjere do thoshin Portugalia. Ne gjykimin tim, kemi te bejme me skuadra te nje niveli te larte, pershi ketu edhe Armenine, lojtaret e se ciles luajne ne klube elitare ne Europe, ndaj them se do jete nje grup tejet i dyluftueshem.
Para pak javesh, nje deklarate juaja ne lidhje me rikthimin e Viles ne Superiore ndezi nje debat te madh, ku u perfshi edhe presidenti Duka. A eshte korrekte te themi se De Biazi sheh me se shumti legjionaret sesa lojtaret qe luajne ne Shqiperi?
Jo, nuk eshte korrekte. Une kam njohuri te detajuara ne lidhje me kampionatin shqiptar. Shikoj cdo jave ndeshje nga ky kampionat dhe bej vleresimet e mia ne lidhje me lojtaret qe luajne ketu. Tani, nuk jam une ai qe duhet te bind keta lojtare, por e kunderta: keta duhet te me bindin me lojen e tyre se e meritojne Kombetaren. Kjo nuk do te thote aspak qe une nuk i kam ne konsiderate. Ndersa, per sa i perket intervistes dhene “Panorama Sport”, sqaroj se gazetari beri nje pyetje specifike dhe une i dhashe nje pergjigje specifike. U pyeta nese isha i kenaqur qe Vila u kthye ne Superiore dhe duke ditur moshen, 26 vjec, dhe bisedat qe pata bere me te, mundesite qe ai kishte per te luajtur ne nje kampionat elitar, thashe se do kisha preferuar qe ai te luante jashte.
Per cfare bisedash e keni fjalen?
Vila pati mundesi te shkonte te Metalurg Donjeck ne Ukraine, por me pas, per shkak te luftes atje, nuk u be asgje. Me pas pati bisedime me Debrecenin ne Hungari, por edhe aty nuk u be gje. Me tha qe do rrinte ne Greqi, te Janina ose diku tjeter dhe me pas u kthye ne Shqiperi. Kesisoj, deklarata nuk kishte kurrfare mungese respekti ndaj Partizanit si klub, presidentit te ketij ekipi dhe tifozeve. Absolutisht jo. Madje, per faktin se u keqkuptova, i kerkova edhe ndjese presidentit te Partizanit, packa se e theksoj, pergjigjja nuk i referohej klubit.
Gjithsesi, c’mendim keni per Kategorine Superiore?
Gjykoj se eshte nje kampionat qe po vjen ne rritje. Fakti qe kete sezon do luhet me dhjete skuadra, e rrit cilesine e lojes dhe e ben edhe me kompetitiv. Por mos harrojme se heperhe eshte i 37-ti ne Evrope.
Nje mendim ne lidhje me merkaton e futbollisteve te Kombetares?
Me vjen mire per Valdet Ramen qe gjeti nje skuader, pasi ne te kundert do ta kishte te veshtire qe te ishte pjese e skuadres. Sic e pate, nuk eshte pjese e grumbullimit, pikerisht per kete arsye se nuk ka pasur skuader. Gjithsesi mbetet nje lojtar qe do na beje pune ne ndeshjet e tjera.
Cani mbetet gjithnje ne merkato…
Edgari, me shume gjasa, do qendroje te Katania, por aktualisht po vuan edhe nje demtim dhe vijon te jete nen vezhgimin e mjekeve. Nga informacionet qe kam, do duhet te kthehet ne stervitje vetem nga java tjeter. Ne rast se do jete ne forme, do ta therras ne skuader.
Se fundmi eshte perfolur afrimi i talentit te Shalkes, Dionis Avdijaj. Rrezikojme qe me kete lojtar te kemi nje tjeter ceshtje sikunder me Januzajn?
Uroj qe jo dhe gjasat tregojne se nuk jemi ne ate rruge. Pike se pari, ndryshe nga Januzaj, kam arritur te kontaktoj direkt me babane e Dionisit dhe kam folur qarte me te. Nuk e di nese me ka kuptuar apo jo, por personalisht di te them se kam qene shume i qarte me te.
Cila ishte pergjigjja e tij?
Kete gje me mire ta mbaj per vete, por po ju konfirmoj se lojtari eshte ende shume i ri dhe nuk ka debutuar me skuadren e pare. Ne rast se do te luaje, dhe ne vijimesi te asaj cka do jape ne fushe, atehere do ta therras. Pres qe kjo gje te ndodhe sa me shpejt.
als_Latn als_Latn als_Latn glg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn